**Uunga siunnersuut:**

**Piniarneq aallaaniarnerlu pillugit Inatsisartut inatsisaata allanngortinnera pillugu Inatsisartut inatsisaat**

(Akiliisitsilluni aallaaniarnermik aaqqissuussisartunut **najugaqartussaatitaanermut piumasaqaatip ukiunit marlunnit ukiunut tallimanut sivitsorneqarnera aammalu akuersissutitaarnissamut immikkut akuersinissamut malittarisassat nutarneqarnerat, kiisalu** akuersissummik qinnuteqarnermi najugarisaq pillugu uppernarsaatit sukumiinerusumik aalajangersarnerat)

**§ 1**

Piniarneq aallaaniarnerlu pillugit Inatsisartut inatsisaanni nr. 34, 13. juni 2023-meersumi uku allanngortinneqarput:

1. § 16-p kingorna ilanngunneqassaaq:

” **§ 16a.**  Inuit Kalaallit Nunaanni akiliisitsilluni aallaaniarnermik aaqqissuussisartut 18-inik ukioqalereersimassapput namminerimannillu inigisaqarlutik, aammalu:

1) Kalaallit Nunaanni inuiaqatigiinnut aalajangersimasumik attuumassuteqassapput,

2) Kalaallit Nunaanni aalajangersimasumik najugaqassapput aamma ukiuni kingullerni tallimani Kalaallit Nunaanni aalajangersimasumik najugaqarsimassallutik,

3) Kalaallit Nunaanni tamakkiisumik akileraartartussaatitaassapput, ukiunilu kingullerni tallimani Kalaallit Nunaanni tamakkiisumik akileraartussaatitaasimassallutik.

4)  aqutsiveqarfimmi akiliisitsilluni aallaaniarnermik ingerlataqarfimmi piniarnermut aallaaniarnermullu atortunik pisariaqartunik pigisaqassapput, pisariaqartitsinerlu naapertorlugu angallat imaluunniit assartuut motoorilik atorneqarsinnaassalluni, aamma

5) akiliisitsilluni aallaaniartitsinermit ilanngaasiinani isertitai ilanngaasiinani isertitaasa tamarmiusut 50%-erissavaat, tak. § 8.”

**2.**  § 10 imatut oqaasertalerneqassaaq:

” **§ 10.** Naalakkersuisut immikkut akuersissuteqarsinnaapput:

1) §§ 7-9-mit aamma § 16a-mit, inuk pineqartoq piffissani taaneqartuni ilinniarnermik assigisaanilluunniit peqquteqartumik Kalaallit Nunaata avataaniikkallarsimappat imaluunniit qinnuteqartup Kalaallit Nunaannut attuumassuteqarnera naammaginartutut nalilerneqarpat,

2)  § 7, imm. 1, nr. 5-imit, aamma § 8-mit aamma § 16a-mit, inunnut inuussutissarsiutigalugu piniartuunermik siornatigut pingaarnertut inuussutissarsiuteqarnikuunngitsunut,

3) § 7, imm. 1, nr. 5-imit, aamma § 8-mit aamma § 16a-mit, pissutsit immikkut ittut isertitaqarnissamik piumasaatip eqqortinneqarsinnaannginneranik kinguneqartut uppernarsarneqarsinnaappata,

4) § 7, imm. 1, nr. 5-imit, aamma § 8-mit aamma § 16a-mit, inunnut siusinnerusukkut aalisarnermik, piniarnermik, aallaaniarnermillu pingaarnertut inuussutissarsiornikuusunut, piniarneq pillugu digitalinngorlugu piniarnermut nalunaarsuiffimmi uppernarsarneqarsinnaasunut, aamma

5) § 7, imm. 1, nr. 4-mit, inuk 18-it ataallugit ukiulik piniarnermut aallaaniarnermullu atortunik pisariaqartunik pigisaqarpat sunngiffimmilu piniarsinnaanermut atuuttumik allagartaqarpat.”

**3.** § 13, imm. 7 imatut oqaasertalerneqassaaq:

"*Imm. 7.* Uumasunut pisassiiviusunut piniarsinnaanermut akuersissummi, pineqartup aqutsiveqarfimmi, illoqarfimmi nunaqarfimmiluunniit qinnuteqqatarfiusumi piniarsinnaanermut akuersissutip tunniutinnginnerani sivikinnerpaamik qaammatini pingasuni najugaqarsimanissaa piumasaqaataavoq.”

."

**§ 2**

Inatsisartut inatsisaat 1. januar 2025-mi atuutilissaaq.

*Imm. 2.* Inatsisartut inatsisaat, Inatsisartut inatsisaata atuutilinnginnerani akiliisitsilluni piniartitsinissamik isumaqatigiissutaasimasunut atuutinngilaq.

Namminersorlutik Oqartussat, ulloq xx.xx. Xxx 2024

Naalakkersuisut Siulittaasuat